BERRIOZABAL BÓVEDA (EAJ, 2019-02-21):
Eskerrik asko, legebiltzar-burua.
Ez dakit nor dagoen ba gaur arratsaldean benetan erresuminduta.
Con el permiso de los portavoces del debate sobre la remolacha, igual el señor Darpón, por un día, podemos incrementar la dosis diaria recomendada de azúcar, a ver si encauzamos esto un poco mejor.
Lehen txandan esandakoa berretsi nahi dut. Euzko Alderdi Jeltzaleak batzordean egindako monografikoan mahai gaineratu zituen idatziz 100 ebazpen proposamen baina gehiago.
Guk behintzat dagoeneko jarri ditugu zeintzuk diren gure ustez hezkuntza sistemaren erronka nagusiak. Guk jarri dugu paper gainean zeintzuk diren gure ustez lehentasun nagusiak, eta ustez hori da gaur eratu nahiko litzatekeen lan talde horretan egin nahi den ariketa. Eta guk ariketa hori eginda daukagu aspaldi, hilabeteak igaro dira ordutik hona.
Eta horiek guztiak irakurri eta landu ostean zuen iritzia helarazi nahi badiguzue, zuen kezkak, zuen proposamenak, gurekin konpartitu nahi badituzue ba gustura hartuko ditugu, guk ez daukagu inolako arazorik horretarako. Baina zuek oraindik aurretiazko ariketa hori egin behar duzue, zuen ustez erronkak eta lehentasunak zeintzuk izan behar diren.
Baina zer egin zenuten monografikoaren egunean? Ba EH Bilduk kale egin zuen berriro, baina ez da lehen aldia. Pipertuta, hori bai, pipertuta, jolastu nahi ez eta baloia joko zelaitik kanpo bidali nahi izan zenuen, inork jolastu ez zezan.
Eta aukera izan arren, ez zenuten gaia landu, eta ez zenuten bozketan parte hartu. Eta zuk esan duzu "20 minututan nola konpon daiteke Euskal Hezkuntza Sistema osoa? Noski, inork ez du hori esan. Hori inork ez du esan.
Hau da, guk 100 ebazpen proposamen eraman genituen landuta. Ez genituen 20 minutuan landu. Zuk gauza bera egin zenezakeen, baina ez zenuten gauza bera egin. Txanda pasa egin zenuten, joan den ostegunean egin zenuten igual-igual, ezkutatuta eta iritzirik eman ez, edo bestela esanda, boto emaileak ordezkatu gabe, utzita.
Eta uste dut herri erakunderen bat zuzentzeko helburua duen alderdi politiko edo koalizio bati askoz ere erantzukizun handiagoa eska dakiokela, baina hori botoa ematen dizutenek epaitu beharko dute, ez guk.
Gaur aldiz Ubera andereari jolasteko gogoa esnatu zaio, beste baloi bat jarri nahi du joko eremuan, baino gainontzekoei ez digu galdetu ia jolasteko asmorik dugun ala ez.
Eta konfiantza berreskuratzearen beharra aipatzen zuen lehenengo txandan, zioen azalpenean. Baina konfiantzak ezin dira modu artifizialean lantalde batean sortu, konfiantzak egunerokoan lantzen direla uste dut nik, erakusten den jarrerarekin, esaten denarekin, esaten ez denarekin, hitzekin, isiluneekin, elkar lanarekin, enpatiarekin, errespetuarekin...
Eta horrek guztiak zerikusia du legebiltzar taldeon harremanetan, baina uste dut bizitzako harreman guztietan, gutxi gorabehera antzeko funtzionatzen duela. Eta gurekin behintzat ez duzue konpartitu lantalde honen beharra edo egokitasuna, burura etorri zaizue, aurkeztu duzue, eta gaur eztabaida gai dugu. Eta gure ustez ez da ekimen egokia, ez da une egokia ere.
Jaurlaritzak lantzen duenean hezkuntza komunitatearekin batera lege proiektu bat lantzen duenean, eta ekartzen duenean, izango dugu zerbait zehatzaren gainean hitz egiteko aukera, eztabaidatzeko aukera, eta akordioetara iristeko aukera.
Eta eskumenen defentsaz ere hitz egin nahi izan du Ubera andereak. Eta bai, beno, Martínez jaunak ere. Ba bai, autogobernuaren defentsan, eskumenen defentsan, euskal erakundeen defentsan, bakarrik egin behar izan du Euzko Alderdi Jeltzaleak. Bakarrik, beno orain Agirre, Ardanza, Ibarretxe, oso onak ziren. Gaur goizean aipatu da. Bikainak. Orain Urkullu etorkizunean ere bai.
Elkarrekin Podemos ez zegoen, baina EH Bildukoak zertan zebiltzan gogora ekarri behar dugu berriro hona? Ez dut egingo, ez dut egingo, lasai zaitez, baina ez dut gogora ekarriko zertan zebilen EH Bildu orduan guztian.
Baina ez daukat denboran oso-oso atzera egin behar...